# data[].attributes.body
Clasa: a V-a
Tipul de lecție: Dobândire de cunoștințe

# data[].attributes.body
O1: să exemplifice verbe la imperfect

O2: să identifice desinențele timpului imperfect

O3: să diferențieze verbele la timpul prezent de cele la timpul imperfect

O4: să alcătuiască propoziții cu verbe la timpul imperfect

# data[].attributes.body
Metode didactice: conversația catihetică/euristică, explicația, exercițiul, problematizarea

Mijloace didactice: computerul, caietele, schema lecției (Anexa 1), fișă de lucru (Anexa 2)

Forme de organizare a clasei: colectiv

Evaluare: orală, formativă

# data[].attributes.body
Cadrul didactic proiectează schema lecției (Anexa 1), îndemnându-i pe elevi să își ia notițe.  Pe baza discuției anterioare, cadrul didactic va face o trecere rapidă în revistă a tuturor timpurilor (imperfect, perfectul simplu, perfectul compus, mai-mult-ca-perfectul), însă fără a insista pe acestea. Astfel, le va demonstra elevilor ca timpul trecut se poate exprima prin mai multe forme. În continuare, cadrul didactic le va prezenta elevilor definiția imperfectului: „Imperfectul exprimă o acțiune trecută care se desfășoară în același timp cu o altă acțiune trecută, având valoare durativă.” În schema lecției elevii vor fi rugați să privească o imagine, apoi să citească textul de sub aceasta. Cadrul didactic îi va întreba pe elevi „Care este timpul de bază al verbelor din prezentarea întâmplării?. Împreuna cu cadrul didactic, elevii vor alege răspunsul corect. Mai departe, elevii vor fi încurajați să decidă „Când se desfășoară acțiunile din prima imagine în raport cu acțiunile din a doua imagine?”. În acest fel, aceștia vor putea face diferența între timpul imperfect și celelalte timpuri, cadrul didactic amintindu-le din nou definiția acestuia și exemplificând cu ajutorul textului. Elevilor li se va menționa faptul că sunetul și grupul de sunete care indică timpul imperfect sunt -a și -ea-. Mai departe, elevilor le va fi expus faptul că „Într-o narațiune, imperfectul este folosit, de obicei, pentru descrierea cadrului în care se desfășoară acțiunea, corespunzând situației inițiale, care este una de echilibru.” Elevilor le va fi prezentat un text în care predomină verbele la imperfect pentru a se putea convinge de cele menționate.

# data[].attributes.body
*postată pe platformă pentru a le fi accesibilă elevilor oricând*